诗词查询
璇室群酣夜,璜溪独钓时。
浮云看富贵,流水澹须眉。
偶应非熊兆,尊为帝者师。
轩裳如固有,千载起人思。
玄冥当凛节,白雾翳晨朝。
明月朦胧阁,清霜暧对桥。
冰澌工织水,花淞惯封条。
岚市天褰幕,烟坰陆涌潮。
凫亹迷独钓,鹿径滑归樵。
文彩南山豹,威凌北塞貂。
驷星收闪闪,曦景焕昭昭。
梅信悬知近,凭他酒帘招。
青入西山烟渺渺。天机只在菰蒲杪。风解冰澌融小沼。人静悄。一声何处啼山鸟。杖策寻芳逢野老。草芽柳眼明残照。归到圭塘还独钓。心事了。箫声缓和渔家傲。
人生天地间,今古一观。
凌空绝虚旷,万象罗岩峦。
能一故应,物化千端。
万端总归一,唯悟无言。
旧闻翁,独钓江之干。
不知岁月深,但觉宽。
我思一访之,意会心看。
作亭号隐,半空摩高寒。
时与二三友,登临寻欢。
致君知无术,随世聊自安。
滚滚下水,舟舟皆济川。
川流无津涯,舟去复还。
时聆二三策,使我心茫然。
伊周在何许,乡风一长叹。
青入西山烟渺渺。天机只在菰蒲杪。风解冰澌融小沼。人静悄。一声何处啼山鸟。杖策寻芳逢野老。草芽柳眼明残照。归到圭塘还独钓。心事了。箫声缓和渔家傲。
送子淮南行,系舟江岸柳。
翠影舞晴烟,落我杯中酒。
举杯向落日,春水浮天碧。
时见白鸥飞,雪光翻绮席。
应笑披羊裘,独钓江边石。
蝶梦惊残,仿佛似、东方才白。人报道、城疑不夜,界几无色。敲瓦微听冰线响,开窗倏放风花入。拥重貂、曾不觉寒侵,将何德。呼剡棹,行为客。平蔡垒,何能役。算争如、穷檐高卧,闭门毋出。安得松江江上去,一蓑独钓丝千尺。要不持、寸铁和前修,文章伯。
足疾惟妨拜,登临故自如。
深知造物意,遣遂此心初。
东坞闲看竹,西溪独钓鱼。
暮归犹未倦,把卷遶前除。
君家渔庄在何处,江波迢迢隔烟雾。
清秋独钓芦花风,明月长歌白蘋渡。
高堂丝管延嘉宾,举网得鱼皆锦鳞。
小奴鸾刀出素手,金盘斫鲙如飞银。
走也山林老释子,拄杖行吟嗟未已。
平生雅有濠上游,相思弥弥东流水。
不见隐君子,一月比三秋。惊涛如许,梦魂无路绝横流。安得如云长翮,命驾不须千里,上下逐君游。此计杳难就,注目倚江楼。西风里,多少恨,寄歌头。飞奴接翼,为我三度下南州。正是天寒日暮,独钓一江残雪,风猎碧莎裘。和子浩然句,一酌散千忧。
胜花时。临风渺予思。厌春妍、红娇绿姹,铅花只恁轻施。湿模糊、难描树影,白**、尽改松姿。裙溅冰泥。鞋翻粉印,浣纱人倦洗胭脂。青山老、丹移玉井,何处葛公祠。断桥外、频催画桨,误击琼枝。忆当年、阿苏小小,鸾箫能品参差。紫云娘、双歌献酒,绿蓑翁、独钓成诗。楼殿摇空,管弦作市,乐天有句寄微之。观未足,朱帘尽卷,情怕雨丝丝。谁呵手、戗金红上,装个狮儿。
碧鸡西望水天虚,漠漠秋光画不如。
翠壁烟华摇浪处,丹崖树色着霜初。
前朝有阁今游鹿,落日何人独钓鱼。
却讶维舟湓浦上,芙蓉九叠看匡庐。
常年待三白,此语未免俗。
谁言岁将徂,一雪自云足。
魃妖与疠鬼,不待巫茢逐。
初喜没马足,还惊上牛目。
三日雪不休,冰澌被茆屋。
我贫固无事,尚赋一囊粟。
长饥望年登,政恐麦不宿。
又见年年雪。水浮桥、南岸幽处,周遭森列。横碧轩中空旧话,独钓寒江愁绝。更一段、冰霜高洁。忽得两篇强健曲,倚回风、洒急凭谁说。嗟巩雒,乃闽浙。何当醉酒扬雄宅。问避人避地,其如楚之舆接。览德已而歌凤去,千仞辉翔难蹑。我和句、却愁狂辄。折尽梅花伤岁暮,撒盐、起絮分才劣。鸡犬静,涧篱。
残芦飒欲乾,枯柳渐已集。
彼舟者谁子,被此玉蓑笠。
寒鳞正依藻,垂饵安可及。
此兴不在鱼,携竿雪中立。
万顷波中独钓身,短仓低屋旧丝纶。
自怜清夜歌明月,谁共沧洲采白苹。
雪压前村曲径迷。万山寒立玉参差。孤舟独钓一蓑归。别坞时听风折竹,断桥闲看水流澌。一枝冻蕊出疏篱。
挂席曙钟初,家山半在吴。橹声过远寺,江色润秋芜。
陂鹤巢城木,边鸿宿岸芦。知君当永夜,独钓五湖隅。
夹岸桃花燕子飞,一江春水鳜鱼肥。
丝纶百尺烟波阔,午夜鸣榔载月归。
扁舟一叶横沙觜,得鱼烂醉东风里。
绿杨深处酒醒时,半江潮落天如水。
万顷沧波五月凉,一川红锦藕花香。
绿蓑青笠鸣疎雨,老树残烟带夕阳。
野船细火夜明灭,一笛风清楚天阔。
无鱼无酒且归来,篷底萧疎卧明月。
万里西风双鬓华,江南江北老天涯。
潇洒两岸梧桐叶,漠漠半川芦荻花。
柔橹声中山水绿,一丝买断黄金屋。
沙边鸥鸟莫相猜,是非不到清江曲。
苇折荷枯人未归,波寒霜落雁初飞。
不知节物时时换,又折梅花下钓矶。
青山四面清歌发,几点沙鸥起天末。
一任长年醉则休,醒时独钓寒江雪。
碧玉波头绿锦絪,玉妃蹈舞袜生尘。
先生奇观谁分却,不分孤舟独钓人。